open-index/open-wikipedia-markdown huggingface dataset:
Grunnane naturreservat

**Grunnane naturreservat** utgjøres av bukta mellom Bokerøya og Krokåsen i Drammen kommune i Buskerud, tidligere i Svelvik kommune i Vestfold. Hoveddelen består av gruntvannsområder, og ei mindre strandsone mellom sjøen og fylkesvei 319. Dette er ett av de mest uberørte gruntvannsområdene på Østlandet. Her møtes saltvann fra Oslofjorden med ferskvann fra Drammensfjorden, og det dannes store mudderflater som blottlegges ved lavvann.

Reservatet er en viktig overvintringslokalitet for store fugler som svaner, gjess, gråhegre og skarver. Det er også viktig rasteplass for mange trekkfugler, men området har liten betydning som hekkeplass. Det er derfor ikke generelt ferdselsforbud i reservatet i hekketida, men forbud mot «unødige forstyrrelser». Reservatet grenser imidlertid mot til Saltskjær biotopvernområde i øst, hvor ferdselsforbud gjelder fra 15. april til 15. juli.

Det er fastsatt en forvaltningsplan for reservatet med hjemmel i verneforskrifta. I forvaltningsplanen står det blant annet: *«Hogst av busker og trær, samt husdyrbeiting er nødvendige tiltak for å gjenopprette naturtilstanden som la grunnlaget for fuglelivet som førte fram til vernevedtaket. Beiting skal fjerne takrør og gi rom for flere mer konkurransesvake plantearter. Dette vil igjen tiltrekke seg et rikere insektliv, som så gir grunnlag for flere fuglearter».*

## Referanser
Sveits under Paralympiske sommerleker 1984

**[[Sveits]]** deltok under **[[Paralympiske sommerleker 1984]]** i New York / Stoke Mandeville.

## Medaljevinnere

## Referanser


## Eksterne lenker
* Resultater hos paralympic.org
Saltskjær biotopvernområde

**Saltskjær biotopvernområde** ligger nesten midt i Drammensfjorden sør for Svelvik. Berggrunnen er drammensgranitt, og skjæret har lite vegetasjon. Verneområdet omfatter skjæret og sjøområdet 50 meter rundt. Verneformålet er å beskytte sjøfugl, spesielt stormåker, mot forstyrrelse i hekketiden. Det er derfor ferdselsforbud i området, herunder sjøen, i tiden 15. april til 15. juli.

## Referanser


## Eksterne lenker
* 
* Biotopvernområdets verneforskrift hos Lovdata
Glud Museum

**Glud Museum** er et friluftsmuseum, i den lille byen Glud på Juelsminde-halvøya øst for Horsens på Jyllands østkyst i Danmark. Museet tar for seg temaet landbruk og bondekultur på halvøya fra midten av 1600-tallet til midt på 1900-tallet. Utstillingene består av 14 autentiske hus fra området. Husene er forsynt med innbo som viser dagliglivet. I sommerperioden er museet levendegjort med tallrike verksteder, hvor det smies, veves, skjæres og dreies i tre, det blir kniplet og strikket og mye mer.  

Museet ble etablert i 1912 som et av de første friluftsmuseer i Danmark. Grunnleggeren var en lokal malermester, som var interessert i bygningshistorie. Under sin vandring som malersvenn i Europa omkring år 1900 ble Knudsen inspireret av Tysklands innsats for å bevare sine historiske bygninger. Det ble begynnelsen på Glud Museum. Stedets første bygning var Rasmus Thomesøns hus fra 1662, som var en tidligere festegård rett ved Glud kirke. 
   
## Litteratur
* *Bjerre Herreds Bogen 2*, Knud Søndergaard (red.) m.fl., Glud Museums Forlag, 2001

## Referanser


## Eksterne lenker
* Museets hjemmeside
Per Mørch Hansson

**Per Mørch Hansson** (1905–1994) var en norsk forretningsmann, direktør for Storebrand.

Etter eksamen fra Kristiania handelsgymnasium 1921 og examen artium 1922 ble det cand.jur. i 1926 og jobb i Storebrand, som var et forsikringsselskap der faren var sjef. To års opphold i utlandet hadde også brakt ham til Tyskland, USA og Frankrike. Fra 1937 ledet han avdelingen for utenland, og tre år etter overtok han etter sin far som administrerende direktør, innsatt 9. april 1940, den dagen tyske styrker inntok landet.  

I sitt virke så han de store linjer samtidig med at enkeltheter hadde hans oppmerksomhet. Etter å ha gitt seg som direktør i 1965 og mottatt sin andre St. Olavs Orden samme året, var han styreformann til 1976. Han var også styreformann en tid for Scandinavian Airlines System og ellers medlem i styret for Det Norske Luftfartsselskap, Den norske Creditbank, Saugbrugsforeningen, Elektrokemisk og Sulitjelma Gruber.

Han var sønn av Christian Hansson (1870–1960), direktør i Storebrand, og Dagny Holmboe (1872–1957) fra Tromsø og av slekten Holmboe. Først var han gift 1928–1937 med Mimi Egeberg (1905–1999), datter av godseier Westye Parr Egeberg (1877–1959) av Egeberg (slekt fra Sjælland). Fra 1939 var han gift med Astri Scott-Hansen  (1993–2000), datter av Axel Aubert som var generaldirektør i Norsk Hydro.
:''Se Hansson (slekt fra Trondheim) for farssiden og Holmboe på morssiden

Ellers var han norgesmester i tennis for Idrettsforeningen Ready (etablert 1907), det var i mixed doble at han i 1926 vant i samspill med OL-deltakeren fra 1924, Caro Dahl (1890–1979). I herredouble ble det norgesmesterskap i årene 1931, 1932 og 1933 i samspill med Ragnar Hagen (1908–1969) som var far til Carl Ivar Hagen. Mørch Hansson var også skihopper som i 1925 deltok i Holmenkollrennene i juniorklassen, såvel som aktiv seiler. Som medlem av Norges Idrettsforbunds finanskomité mottok han i 1961 forbundets hederspokal. I mange år var han også styreformann for Kunstindustrimuseet.  Han ble i 1959 gjenvalgt som representantskapets ordfører i Kongelig Norsk Automobilklub (etablert 1907).
## Referanser
Teaterladan

**Teaterladan**, offisielt Hedemora Gamla Theater, er et teaterbygg i Hedemora, Dalarnas län. Det ble oppført på 1820-tallet, i tre etasjer, der to etasjer ble anvendt som lager og det tredje som teater. Det er et av Sveriges få bevarte teater av sin type (såkalt laduteatrar) og ble i  1964 klassifisert som byggnadsminne.

## Historie og anvendelse
Teaterladan ble oppført mellom 1826 og 1829. Bygget er i tre etasjer, med teateret øverst og lager på de to nederste etasjene. Den første forestillingen i teateret var en stykke med ukjent tittel fremført av A. P. Bergmans Sällskap den 1. februar 1829. Sammen med  Gamla teatern i Eskilstuna er Hedemora Gamla Theater det eneste bevarte såkalte laduteater i Sverige, og inngår i det nordiske avsnittet av Europavägen historiska teatrar. I ladan framføres nå teaterstykker og musikk i  sommerhalvåret. I ladan finnes også ett lite teatermuseum om blant annet skuespilleren August Lindberg.

Teaterladan hadde regelmessige teaterforestillinger mellom 1829 og 1888. I årene 1888–1910 leide Frelsesarméen huset. Deretter stod den og forfalt, men ble restaurert før byens 500-årsjubileum og ble på ny åpnet den 20. juni 1946.

Den 9. oktober 1964 ble teaterladan klassifisert som såkalt enskilt byggnadsminne.

## Billedgalleri

Teaterladan Hedemora scen 01.jpg|Scenen
Hedemora Gamla Theater IMG 3850.JPG|Benkerader
August Lindbergs hörn Hedemora Gamla Theater.jpg|*August Lindbergs hörn*, del av utstillingen om skuespilleren August Lindberg


## Referanser


## Litteratur
* 

## Eksterne lenker
*  (svensk)
Alain Resnais

**Alain Resnais** (født 3. juni 1922, død 1. mars 2014) var en fransk filminstruktør. Ikke minst hans tidlige filmer er forbundet med den nye franske bølge.

Alain Resnais var aktiv som filminstruktør fram til sin død i 2014 i en alder av 91 år. Hans siste film var *Aimer, boire et chanter* som hadde premiere i Frankrike den 26. mars 2014.

## Filmografi
* 1955: *Natt og tåke* *(Nuit et Brouillard)*
* 1959: *[[Hiroshima, min elskede]]* *(Hiroshima mon amour)*
* 1961: *[[I fjor i Marienbad]] (L'Année dernière à Marienbad)*
* 1963: *Muriel (Muriel ou le Temps d'un retour)* 
* 1966: *[[Krigen er slutt]] (La guerre est finie)*
* 1968: *[[Elsker deg, elsker deg]] (Je t'aime, je t'aime)*
* 1974: *Stavisky...*
* 1977: *Providence*
* 1980: *[[Min onkel i Amerika]] (Mon oncle d'Amérique)*
* 1983: *[[Livet er en roman]] (La vie est un roman)*
* 1984: *[[Kjærligheten til døden]] (L'Amour à mort)*
* 1986: *Mélo*
* 1989: *I Want to Go Home*
* 1993: *Smoking/No Smoking*
* 1997: *[[En velkjent melodi]] (On connaît la chanson)*
* 2003: *Pas sur la bouche*
* 2006: *[[Åpne hjerter]] (Cœurs)*
* 2009: *Les Herbes folles*
* 2012: *Vous n'avez encore rien vu*
* 2014: *Life of Riley (Aimer, boire et chanter)*

## Referanser


## Eksterne lenker
* 
*
Adalstjern naturreservat

**Adalstjern naturreservat** ligger på Raet sør i Horten kommune, like ved Høgskolen i Vestfold på Bakkenteigen. Sentralt i området ligger Adalstjern med myrflater rundt. Dette er det eneste myrområdet som er intakt på Raet. For øvrig er området for en stor del bøkeskog.

Det har vært drevet torvskjæring på myrene rundt tjernet, særlig i sør, helt til 1960-tallet. Staten kjøpte myra i 1967 med tanke på fredning. Pollenanalyser av torvlagene viser at bøk etablerte seg her omkring 650 e.kr. Dette er den eldste datering av bøk i Norge, og det antas at treslaget er innført sørfra av mennesker.

På myra vokser foruten molte også to arter soldogg. Videre er det funnet flere rødlistede dyrearter, herunder blodrød høstlibelle.

## Referanser


## Eksterne lenker
* Adalstjern naturreservat Fylkesmannen i Vestfold og Telemark
Vallby friluftsmuseum

**Vallby friluftsmuseum** i Västerås, er ett av Sveriges største friluftsmuseer, etablert 1921 av Västmanlands Fornminnesförening. Inspirasjonskilden var Skansen i Stockholm som ble grunnlagt i 1891. I planen for museet står at man med Vallby skulle skape et Västmanland "i smått". Man ville vise ulike kulturmiljøer fra Västermanland, og bygninger ble samlet fra ulike deler av landskapet. Disse er siden komplettert med gjenstander, kulturplanter og husdyr. 

Museet viser miljøer fra by og land, og de eldste er fra 1600-tallet. På museumsområdet finnes så vel hus av tre som av stein, hus fra by og land, gamle husdyrsraser, hager med nytte- og prydplanter, samt kunsthåndverk.  


Fil:Klocka Vallby.jpg|Klokke i herregården 
Fil:Vallby dans.jpg|Folkedans
Fil:Gotlandskanin Vallby.jpg|Gotlandskanin
Fil:Vägsten på Vallby Friluftsmuseum.jpg|Milestein 
Fil:Silver smeden på Vallby Friluftsmuseum.jpg|Sølvsmeden 
Fil:Skyltar på Vallby Friluftsmuseum.jpg|Skilt
Fil:Ett typisk fönster på Vallby Friluftsmuseum.jpg|Vindu
Fil:Herrgården på Vallby Friluftsmuseum.jpg|Herregården
Fil:Folkets Park på Vallby Friluftsmuseum.jpg|Folkeparken


## Referanser


## Eksterne lenker
* 
* Västerås kommun om Vallby friluftsmuseum
* Vallby friluftsmuseums officiella webbplats
Roman Schaad

**Roman Schaad** (født 30. juli 1993) er en sveitsisk langrennsløper. Han representerte Sveits under Vinter-OL 2014. Storebroren Fabian Schaad er også profesjonell langrennsløper.

Under Vinter-OL 2022 i Beijing, ble han nummer 31 på sprinten. 

## OL-resultater
**[[Vinter-OL 2014|Sotsji 2014]]**
* Sprint: 83.-plass

### Sammenlagtresultater i verdenscupen i langrenn

## Referanser


## Eksterne lenker
* 
*
Teresa Stadlober

**Teresa Stadlober** (født 1. februar 1993) er en østerriksk langrennsløper. Hun representerte Østerrike under Vinter-OL 2014.

Hun er datter av Alois Stadlober og søster av Luis Stadlober, begge langrennsløpere.

Under OL i 2018 lå hun an til medalje på 30 kilometer, da hun gikk feil to ganger og endte på 9. plass 

I vinter-OL 2022 i Beijing gikk hun inn til bronse på 15 km med skibytte. Therese Johaug og Natalja Neprjajeva kom på de første to plassene.

## OL-resultater

**[[Vinter-OL 2014|Pyeongchang 2018]]**
* 15 km skiathlon: 7.-plass
* 10 km individuell start: 9.-plass
* Lagsprint: 14.-plass
* 30 km: 9.-plass
**[[Vinter-OL 2014|Sotsji 2014]]**
* 15 km skiathlon: 37.-plass
* 4 x 5 km stafett: 13.-plass
* Lagsprint fristil: 9.-plass
* 30 km fristil: 20.-plass

## Referanser


## Eksterne lenker
*
Edouard Suenson

**Edouard Suenson** (1805–1887) var en dansk sjøoffiser og viseadmiral, som spesielt er kjent for sin innsats i treårskrigen og den andre slesvigske krig. Han er begravet på Holmens kirkegård.

Suenson var sønn av kaptein Jean Isaac Suenson og hustru Anna Susanne, født Lütken. Han ble gift 11. september 1837 med Ottilia Uldall.

Edouard Suenson ble i 1817 kadett, den 14. september 1823 sekondløytnant, den 29. mai 1831 premierløytnant, den 13. februar 1841 kapteinløytnant, den 26. februar 1850 kaptein, den 24. september 1855 kommandørkaptein, den 24. mars 1858 orlogskaptein (kommandør), den 29. desember 1866 kontreadmiral og den 5. august 1880 til slutt viseadmiral.

Den 28. juni 1842 ble Suenson utnevnt til ridder av Dannebrogordenen, den 22. desember 1850 fikk han Dannebrogsmennenes hederstegn, den 27. april 1863 ble han utnevnt til kommandør av Dannebrogordenen og den 15. mai 1864 fikk han storkors av Dannebrogordenen.

Edouard Suenson hadde en sønn med samme navn: Edouard Suenson (1842-1921).

Den 9. mai 1889 ble det avduket et monument over Edouard Suenson i Nyboder, skapt av Th. Stein.

## Referanser


## Eksterne lenker
* Edouard Suenson på siden Flådens Historie
Magne Lindholm (førsteamanuensis)

:*Se også skuespilleren [[Magne Lindholm]]*

**Magne Lindholm** (født 1951) er en norsk filolog og medieviter. Han var fra 2001 til 2019 høgskolelektor, senere førsteamanuensis, ved Institutt for journalistikk og mediefag ved Høgskolen i Oslo, senere Oslomet. Han tok doktorgraden i mediehistorie i 2012 på en avhandling om norske journalistpriser siden 1954. Han har vært redaktør i Gyldendal og kulturjournalist i NRK Radio.

## Utgivelser (utvalg)
**Makt og journalistikk* (Universitetsforlaget, 2022) ISBN 9788215063577
**Journalistikk, verdier og menneskerettigheter*, sammen med Audgunn Oltedal (Universitetsforlaget, 2019) ISBN: 9788215031965

## Referanser


## Eksterne lenker
*
Quodlibet (herreklubb)

**Quodlibet** var en vennekrets eller herreklubb startet i Bergen 11. februar 1813. I tillegg til uhøytidelig selskapelig samvær fungerte sammenkomstene som diskusjonsforum hvor temaene gjerne var litteratur og politikk. Frem til 1814 ble det avholdt flere debattmøter over selvstendighetsspørsmålet og planene om en norsk grunnlov.

Klubben hadde fra starten av ni medlemmer; Georg Jacob Bull, Christopher Benedict Bøgh, Wilhelm F. K. Christie, Edvard Hagerup, Johan Arnoldus von Westen Kahrs, Hans Cornelius Klingberg, Peter Motzfeldt, Jonas Rein og Lyder Sagen. På et senere tidspunkt fikk den to medlemmer til; Johan Andreas Budtz og Christies yngre bror Werner.

De første årene hadde klubben møter en gang i uken. Det ble ført protokoll over alle sammenkomstene, men kun den siste er bevart.

Siste kjente møte var 9. mai 1836.

Av klubbens medlemmer var Christie og Rein medlemmer av Riksforsamlingen på Eidsvoll i 1814, senere samme høst ble Hagerup valgt til det første overordentlige storting.

## Kilder
* Erling Gjelsvik: «Quodlibet - selvstendighetens herreklubb», *Grunnlovsmagasinet* 2014, side 35-37
Célia Aymonier

**Célia Aymonier** (født 5. august 1991 i Pontarlier) er en fransk langrennsløper og skiskytter. Hun representerte Frankrike under Vinter-OL 2014.

## OL-resultater
**[[Vinter-OL 2014|Sotsji 2014]]**
* 15 km skiathlon: 21.-plass
* Sprint fristil: 40.-plass
* 10 km klassisk: 27.-plass
* 4 x 5 km stafett: 4.-plass
* Lagsprint fristil: 6.-plass

## Referanser


## Eksterne lenker
* 
*
Amrahkulturen

**Amrahkulturen** var en kulturepoke i historien til førdynastiske Øvre Egypt som varte omtrentlig fra 4000 til 3500 f.Kr. Det er navngitt etter stedet El-Amrah, rundt 120&nbsp;km sør for El-Badari ved Asyut i Øvre Egypt.

El-Amrah var det første stedet hvor denne kulturen ble avdekket og identifisert uten være sammenblandet med den senere Gerzehkulturen. Imidlertid er denne perioden bedre bevitnet ved stedet Naqada, og således også referert til som Naqada I-perioden (innenfor Naqadakulturen). Keramikk med svart topp fortsatte å bli produsert, men en annen type keramikk med hvite parallelle linjer som krysset hverandre, begynte å bli produsert i denne epoken. Amrahepoken faller mellom S.D. 30 og 39 i sekvensdateringssystemet til den engelske egyptologen William Flinders Petrie.

Handel mellom Øvre og Nedre Egypt er bevitnet for denne epoken ved utgravde objekter. En steinvase fra nord har blitt funnet ved El-Amrah, og kobber, som ikke finnes i Egypt, ble importert fra Sinaihalvøya eller kanskje fra Nubia. Obsidian, en naturlig bergart som er særlig hard og således velegnet for å bearbeide andre steinsorter, og meget små mengder med gull, ble begge deler importert fra Nubia i løpet av denne tiden. Handel med oasene er også sannsynlig.

Nyvinninger som bygging med soltørket murstein framstilt av leire, som Gerzehkulturen er velkjent for, begynte også i Amrahkulturen, noe som viser at det var en kulturell kontinuitet mellom epokene. Imidlertid fikk denne byggeskikken ikke den samme utstrakte bruk som ble vanlig i senere epoker. I tillegg ble ovale og dyreformete (eksempelvis som en skilpadde sett ovenfra) kosmetikkpaletter i bruk i denne perioden. Den håndverksmessige dyktigheten var fortsatt meget uutviklet og utviklingen med framstilling av relieffbilder var ennå ikke tilstedeværende.

## Referanser
Oddvar Schjølberg

**Oddvar Schjølberg** (født 5. juli 1948 i Larvik) er en norsk forfatter og journalist som nå er bosatt i Helgeroa. 

Han tok grafisk utdannelse i 1966 og jobbet flere år i et trykkeri. Parallelt med arbeidet på trykkeriet startet han med å levere noen reportasjer og bilder i lokalavisen *[[Østlands-Posten]]*, og fra 1972 fikk han et mer håndfast engasjement i arbeideravisen *[[Nybrott (Larvik)|Nybrott]]*. Han hadde også en fast stilling i 13 år som ambulansesjåfør i Vestfold fylke, med tjenestested Sandefjord. Da nærradioene gjorde sitt inntog i Norge ble han engasjert på frivillig basis, og ble etterhvert redaktør på Radio Sentrum i Larvik. Fra 2000 til 2006 var Oddvar Schjølberg ansatt i administrasjonen i Aktive Fredsreiser. 

Han debuterte som forfatter hos Lunde forlag med boka *Krigsseiler og tidsvitne* i 2005. Senere har det blitt en rekke bøker, de fleste med krigen som bakteppe.

## Bibliografi
* 2005: *Krigsseiler og tidsvitne* Boken kom i ny og revidert utgave hos Aktiv Fredsforlag i 2009.
* 2005: *Jeg overlevde Auschwitz* Ny og utvidet bok med nye dokumenter utgitt 2009.
* 2007: *Angitt av mamma* Ny og utvidet utgave med nye dokumenter utgitt 2013
* 2007: *Reddet fra ilden*
* 2007: *Det kom en telefon*
* 2008: *Fars fotspor i Hitlers leirer*
* 2008: *Eplekarten i Ravensbrück*
* 2008: *Med bibel og moped i Paraguays jungel* 
* 2009: *Fredens havn*
* 2010: *Med håp for Haiti*
* 2010: *Utenfor porten"
* [[litteraturåret 2012|2012]]: *Tro mot sin visjon - Historien om Else og Leif Heimstad"
* 2013: *Lys og Mørke*
* 2013: *Krigsseileren fra Stallogargo*
* 2014: *En krigsseilers loggbok* 
* 2014: *Krigsseilernes evige krig* 
* 2015: *Krigsseilernes barn*
*2016  Fra sanatorium til Fredssenter
*2017  På grunn og til tross for - Historien om min reise fra to diktaturer til kamp for menneskets verdighet
*2018  20 år med Aktive Fredsreiser
*2018 Angezeigt von Mama - Die Geschichte einer Denunziation. Metropol Verlag, Berlin
*2020 Krigsseilerens familie
*2022 En krigsseilers kamp
*2023 Angitt av mamma
*2023 25 år med Aktive Fredsreiser

## Eksterne lenker
* Oddvar Schjøbergs hjemmeside
* Aktive fredsreiser - Vi møter forfatter og reiseleder Oddvar Schjølberg
* Liv Forlags forfatterside
1814 – Spillet om Danmark og Norge

**1814 – Spillet om Danmark og Norge** var en temporær utstilling i anledning grunnlovsjubileet i Norge i 2014. Utstillingen var et samarbeidsprosjekt mellom Norsk Folkemuseum og Det Nationalhistoriske Museum på Frederiksborg Slot i Danmark. 

Utstillingen besto av gjenstander og kunstverk med tilknytning til begivenhetene før, under og etter 1814. Den var ment å kaste lys over de 400 årene Norge var i union med Danmark og hvilke konsekvenser storpolitikken fikk for Nordens befolkning. En sentral aktør i 1814 var Christian Frederik, noe det også ble lagt vekt på i utstillingen.

1814 – Spillet om Danmark og Norge åpnet på Norsk Folkemuseum 14. januar 2014 og ble vist frem til 31. juli. Fra 1. august 2014 og ut året ble den vist ved Det Nationalhistoriske Museum.

Det faglige ansvaret for utstillingen var ved Monica Mørch.

## Kilder
* 1814 – Spillet om Danmark og Norge  fra Norsk Folkemuseum
* «Arrangementskalender», *Grunnlovsmagasinet* side 40

## Eksterne lenker
*
Hverdag (andre betydninger)

**Hverdag** kan vise til:
*Et norsk forlag, se Hverdag (forlag)
*Et tidligere norsk tidsskrift, se Hverdag (tidsskrift)
«Ladnyj»

**«Ladnyj»** er en missilfregatt av Krivak-klassen tilhørende Svartehavsflåten i den russiske marinen.

## Historie
Skipets kjøl ble lagt i Sovjetunionen i mai 1979, og fregatten ble satt inn i tjeneste i Svartehavsflåten tilhørende den sovjetiske marinen i 1981. Etter kollapsen til Sovjetunionen i 1991 ble «Ladnyj» en del av den nyetablerte russiske marinen. Per dags dato (mars 2014) er «Ladnyj» i aktiv tjeneste med den russiske Svartehavsflåten.

## Referanser
Sergej Aksionov

**Sergej Valerjevitsj Aksionov**, russisk Сергей Валерьевич Аксёнов (født 26. november 1972 i Bălți) er en ukrainsk politiker og fra 27. februar 2014 regjeringssjef i Krim. 

Aksionov ble utnevnt til regjeringssjef av Krims parlament men under omstendigheter som førte til at han ble ansett som selvutnevnt. Utnevnelsen skjedde etter at soldater uten kjennetegn, siden antatt som russiske styrker, tok kontroll over Krimhalvøya. Innmarsjen ble av vestens ledere hevdet å være i strid med folkeretten. Aksionov ble ikke anerkjent av den ukrainske regjeringen og er etterlyst av politiet i Ukraina, formelt siktet etter landssvikparagrafen i den ukrainske straffeloven. Russlands handlinger ble fordømt av store deler av det internasjonale samfunn, og lovligheten av utnevnelsen av Aksionov ble bestridt. 

Aksionovs parti «Russisk enhet» oppnådde 4% ved parlamentsvalget på Krim i 2010.

## Se også
* Krimkrisen 2014

## Referanser


## Eksterne lenker
* 
* 
*
«Kertsj»

**«Kertsj»** (russisk: Керчь) var en missilkrysser av Kara-klassen som tidligere tjenestegjorde for den sovjetiske marinen og senere Russlands svartehavsflåte. Skipet ble hugget opp i 2020 etter en stor brann som brøt ut 4. november 2014.

## Historie
Kjølen til «Kertsj» ble lagt i Sovjetunionen den 30. april 1971, og skipet ble sjøsatt 21. juli 1972. Den 25. desember 1974 gikk det inn i tjeneste med Svartehavsflåten tilhørende den sovjetiske marinen. «Kertsj» ble bygget ved verft 61 i Mykolajiv ved Svartehavet, og var i tjeneste med den sovjetiske flåten frem til Sovjetunionens oppløsning i 1991 før det ble overført til etterfølgeren, den russiske marinen. 

Den 4. november 2014 brøt det ut en brann ombord på skipet under en rutinemessig service i Sevastopol. Ifølge tjenestemenn ble ingen skadet og brannen ble begrenset til skipets akter. Den 24. april 2020 ble skipet tauet bort fra kaien hennes for opphuggingsanlegget. Satellittbilder publisert i Google Earth viser flere stadier av skipets riving i Inkerman mellom mai og slutten av 2020. 

## Referanser


## Eksterne lenker
* Kara-klassen (Prosjekt 1134B) - ''Russian Ships''
Cupido (tidsskrift)

***Cupido***, egentlig ***Cupido – bladet for kåthet og glede***, dansk: ***Cupido – Det erotiske magasin***, er et  erotisk tidsskrift, beregnet på kvinner og menn, som blir utgitt månedlig i Norge og Danmark av forlaget Hverdag. Bladet ble opprinnelig startet som det sosialpolitiske tidsskriftet Hverdag, som ble utgitt for første gang i 1976. I mai 1984 ble magasinet utgitt for første gang med det nye navnet, *Cupido - bladet for kåthet og glede*, med Terje Gammelsrud som redaktør. Utgaven, med et førsteopplag på , ble, ifølge bladet selv, solgt ut på to uker. I 1989 ble Cupido for første gang også utgitt i Danmark med navnet *Cupido - Det erotiske magasin*.

Innholdet i *Cupido* har blitt beskrevet som «intellektualisert pornografi» sannsynligvis med «de sterkeste pornofotografiene noensinne plassert på trykk her i landet», men som har en så stor «kulturhistorisk interesse at det pornografiske innholdet glemmes». Tidsskriftet tilbyr sine lesere en postordreservice med salg av erotiske filmer, bøker og leketøy. Gjennom *Cupido Club* tilbys også en kontakttjeneste for medlemmer. I 1998 kom *Cupido* på Internett. Ifølge markedsundersøkelser har *Cupido* rundt  lesere (2008).

I 2009 ble *Cupido*s 25-årsjubileum markert med utstillingen *Fantastisk ekte* på Fotografiens Hus, hvor det ble presentert 500 fotografier fra bladets historie.

## Redaktører
* 1984– : Terje Gammelsrud

## Opplag
* 2013: 

## Referanser


## Eksterne lenker
* 
*
Hilda Sachs

**Hilda Gustafva Sachs** (født 13. mars 1857 i Norrköping, død 26. februar 1935) var en svensk journalist, forfatter og oversetter.

Hilda Sachs, som var datter av handelsmann Johan Gustaf Engström og Gustafva Augusta Gustafsson i Norrköping, arbeidet en tid som guvernante, før hun fra 1878 til 1881 studerte ved Högre lärarinneseminariet i Stockholm. Sachs giftet seg i 1886 med den jødiske blomsterhandleren Carl Fredrik Sachs (1860-1893).

Sachs, som umiddelbart etter utdannelsen arbeidet som lærer, ble journalist etter sin ektemanns død i 1893, og korresponderte for aviser som Dagens Nyheter (DN), Nya Dagligt Allehanda (NDA), Svenska Dagbladet (SvD) og Stockholmsbladet fra 1895 til 1920. Hun var utenrikskorrespondent for DN fra 1895 til 1898, NDA 1897 og 1898, samt i Roma for SvD fra 1908 til 1910.

Sachs var, som første kvinne, delegat for NDA ved journalistkongressen i Roma i 1899. Hun ble 1902 en av grunnleggerne av Landsföreningen för kvinnans politiska rösträtt da organisasjonen ble stiftet i 1902, og satt i dens styre fra 1912 til 1921. Hun var også styremedlem i Kvinnornas diskussionsklubb fra 1910 til 1912, og satt i arbeidsutvalget i Svenska Kvinnors Medborgarförbund fra 1921 til 1935.

Forfatter Ellinor Melander beskriver Hilda Sachs som «en av sin tids mest radikale pionerer innen kvinnebevegelsen».

## Referanser


## Eksterne lenker
* «Hilda G Sachs», artikkel om Hilda Sachs i *Svensk Biografiskt Lexikon* av Ellinor Melander (bind 31, s. 206; 2000-2002). Gjengitt på riksarkivet.se sine hjemmesider
Caro Dahl

**Caroline Lucia Maria (Caro) Dahl** (født 17. oktober 1890 i Istanbul, Tyrkia, død 21. januar 1979 i Oslo) var en norsk tennisutøver med seksten norske mesterskap og OL-deltakelse. Hun representerte Oslo Tennisklub og mottok Norges Tennisforbund sitt *gullmerke*. Dahl var datter av Joachim Peter som drev forretning i Konstantinopel og Silvie Pessi (1863–1929). Hun var oppvokst i sveitsiske Zürich og ble i 1913 gift med den senere direktør i Myrens Verksted, han Knud Dahl (1891–1983) som var student i Zürich, uteksaminert 1913, og senere ble president og æresmedlem i Norges Tennisforbund.  Caro Dahl deltok så tidlig som 1915 i World Hard Courts i Paris, det som senere ble French Open. I tiden 1915 til 1917 bodde de i USA, hvorpå de etablerte seg i Kristiania. Deres sønn Knud Dahl jr. var også aktiv innen tennis.
## Resultater
__NOTOC__
### Norgesmesterskapet
* Utendørs: 
** Seier damer single: 1919 og 1920 og 1923, 1924 og 1925.
** Seier mixed double: 1926 med Per Mørch Hansson
* Innendørs: Seier damer single i 1927.
### OL-deltakelser
* Norge under Sommer-OL 1920 i Antwerpen:  Nr. 9 i damer, single
* Norge under Sommer-OL 1924 i Paris: Nr. 17 i damer single og nr. 9 i mixed double med Conrad Langaard (tennisspiller)
## Referanser

## Eksterne lenker
*
Michael Skjelderup Hansson

**Michael Skjelderup Hansson** (født 16. september 1839 i Kristiansand, død 9. juli 1922 i Kristiania) var en norsk jurist og forretningsmann som i tredve år ledet forsikringsselskapet Storebrand.

## Liv og virke

Etter examen artium 1857 og cand.jur. 1862 fra Det Kongelige Frederiks Universitet i Kristiania ble han høyesterettsadvokat i samme by samme året som han giftet seg, altså i 1866. Fra 1867 til 1878 drev han praktisk i *Ebbell og Hansson* sammen med sin svoger, han Joachim Ebbell (1835–1877) fra Grimstad. 

Mest kjent var han som administrerende direktør for brannforsikrings-selskapet Storebrand (etablert 1847) og livsforsikrings-selskapet Idun (etablert 1861), der han regjerte mellom 1878 og 1918. Han hadde i 1876 stått i spissen for å få etablert *Den Norske Brand-Tarifforening* som han senere var formann i. Etter flere bybranner fikk han rundt århundreskiftet Norges Brannkasse til å favorisere murhus. 

Fra 1900 til 1916 var han formann i *Den norske Forsikringsforening*. For alt dette fikk han St. Olavs Orden og den svenske Vasaordenen.

Han var sønn av sorenskriver Christian Rasmus Hansson (1807–1872) og Harriet Marie Mørch (1816–1903) og bror av Olaf Mørch Hansson. I 1866 giftet han seg med Julie Caroline Cathrine Lasson (1842–1922), datter av høyesterettsjustitiarius Peder Carl Lasson. Sønnen Michael Hansson (jurist) (1875–1944) fikk flere kjente etterkommere.
:''Se også Hansson (slekt fra Trondheim)

## Referanser
Anne Wichstrøm

**Anne Grethe Wichstrøm** (1941–2025) var en norsk kunsthistoriker, forfatter og professor ved Institutt for filosofi, ide- og kunsthistorie og klassiske språk ved Det humanistiske fakultet,  Universitetet i Oslo.

Wichstrøm hadde en mag.art. fra 1970. Hun var deretter vitenskapelig assistent ved Universitetets Oldsaksamling og Historisk Museum i Bergen fra 1971 til 1977 og forskningsstipendiat ved Norges almenvitenskapelige forskningsråd i årene 1979 til 1982. Hun arbeidet som konservator ved Oslo Bymuseum fra 1982 til 1992 og ble professor ved Universitetet i Oslo i 1995.

I sin forskning viet hun seg særlig seg til kjønnsperspektivet i norsk kunsthistorie og utga en rekke fagartikler og bøker om kvinnelige norske kunstnere.   

I 1997 mottok hun Brageprisen i kategorien faglitteratur/sakprosa for boken *Kvinneliv, kunstnerliv : kvinnelige malere i Norge før 1900*. Hun ble nominert til samme pris for *Asta Nørregaard – en livshistorie* i 2011.

## Bibliografi – utvalg
* 1970 – *Tresfjordantemensalet : et norsk tavlemaleri fra 1300-årene og dets stilling i samtidens kunst* (avhandling mag.art.)
* 1988 – *Oda Krohg : et kunstnerliv*
* 1997 – *Kvinneliv, kunstnerliv : kvinnelige malere i Norge før 1900* 
* 2011 – *Asta Nørregaard – en livshistorie*

## Referanser


## Eksterne lenker
* 
* 
*
Gunnbjørg

**Gunnbjørg** er et norsk og færøysk kvinnenavn med norrøn opprinnelse. Den svenske formen *Gunborg* er mer mest utbredt. *Gunnbjørg* har norsk navnedag 3. mars.

## Etymologi
*Gunnbjørg* har opprinnelse i det norrøne navnet *Gunnbiǫrg*, som er dannet av leddene *gunnr*, «kamp», og *bjǫrg*, «hjelp, befrielse». Den andre leddet kan også være dannet av *bjarga*, «hjelpe, redde».

## Utbredelse
Den norrøne formen *Gunnbiǫrg* er kjent brukt i Norge fra 1336.

|}

## Kjente personer med navnet
Personene i listen er ordnet kronologisk etter fødselsår.
* Gunnbjørg Hjeltnes (f. 1970), norsk revmatolog
* Gunnbjørg Gunnarsdottir (f. 1986), norsk filmskaper
* Gunnbjørg Hage, norsk filmregissør

## Referanser


## Eksterne lenker
Keizer

**Keizer** () er en by i den amerikanske delstaten Oregon. Keizer ligger i Marion County i det nordvestlige Oregon, og er en forstad til Salem i sør. Keizer hadde 36&nbsp;478 innbyggere ved folketellingen i 2010.

Byen ble grunnlagt ved bredden av elven Willamette, og den opprinnelige bebyggelsen ble rammet av oversvømmelser i 1860- og 1940-årene. Byen Salem har flere ganger forsøkt å inkorporere Keizer, som etter folkeavstemning i 1982 ble gitt bystatus.

Ved folketellingen i 2010 var innbyggerne i Keizer overveiende av europeisk (82,5 %) og latinamerikansk (18,4 %) herkomst. I perioden 2006–2010 var flesteparten av byens innbyggere sysselsatt innen offentlig tjenesteyting og administrasjon, varehandel og industriproduksjon. I samme periode levde i snitt 12 % av husholdningene og 14,4 % av befolkningen under fattigdomsgrensen.

## Kjente personer fra Keizer
* Deen Castronovo (1965–), trommeslager
* Charles L. McNary (1874–1944), politiker

## Referanser


## Eksterne lenker
*
Knud Dahl

**Knud Dahl** (født 20. januar 1823 i Nord-Fron, Oppland, død 21. mai 1894 i Kristiania) var en norsk forretningsmann som grunnla Myrens Verksted.

Han var døpt Knud Hanssen Dahlen og var sønn av gårdbruker Hans Hansen Quærndalen (gården heter i dag Kverndalen) og Randi Nielsdatter. Faren døde i 1826 og selv flyttet Knud til Christiania og fikk jobb hos Grüners mølle på Nedre Foss, eid av etterkommerne av Friedrich Grüner. Han gikk inn i brødrene Jens og Andreas Jensen sitt nye maskinverksted i 1848 og i 1850 giftet han seg med deres søster, Pernille Marie Jensen (1819–1899). De var kommet fra Kongsberg. Verkstedet ble i 1851 til Myrens Verksted og Knud ble medeier i 1855, og etterhvert ble det kalt *J. & A. Jensen og Dahl – Myrens Mekaniske Verksted*, ført under navnet «Jajod». Sønnen Knud Dahl (1862–1939) ble også direktør, i likhet med dennes sønn Knud Dahl (1891–1983).

## Referanser
Peder Saxesen

**Peder Saxesen** (død 10. juli 1228) var erkebiskop i Lund domkirke fra 1223–1228.

Peder Saxesen hørte formentlig til slekten *Uldsax*. Han var domprost i Lund da han i 1223 ble valgt til erkebiskop etter forgjengeren Anders Sunesen, som hadde trukket seg tilbake til godset Ivøhus pga. sykdom. Valget var dog ikke foregått etter forskriftene, så paven erklærte først valget for ugyldig, men utså allikevel Saxesen til erkebiskop i januar 1224.  

Saxesen deltok ikke direkte i de møter som ble holdt med greve Henrik av Schwerin for å få frigitt Valdemar Seier og hans sønn fra det tyske fangenskap. Ifølge dokumenter som ble sendt til Vatikanet, medvirket han dog på annet vis. 

Sammen med biskopen av Skara, ble han beskikket til å undersøke muligheten for kroning av den norske konge Håkon Håkonsson, men Håkon protesterte og da Saxesen døde i 1228, gikk saken over til norske prelater. Han ble etterfulgt i sitt embete av Uffe Thrugotsen. 

## Referanser
Drikkepenger

**Drikkepenger**, gjerne forkortet **driks**, også omtalt som **tips**, er ekstra betaling for en ytt tjeneste, eksempelvis til en servitør, sjåfør eller tjener.

Drikkepenger betyr i egentlig forstand penger til å drikke for. Alminneligvis menes en pengegave til en person i en underordnet stilling som belønning eller godtgjørelse for utvist tjeneste eller et arbeide som ikke betales med avtalt lønn, eller som tillegg til det bestemte vederlag.

Drikkepenger er en gammel tradisjon som har sitt opphav i at den som hadde fått en tjeneste utført av noen som var fattigere gav en slant til den som hadde gjort jobben, slik at personen skulle kunne drikke en skål til ære (eller ønsket om god helse) for den som var blitt betjent.

I restauranter pleier drikkepengene å gis i form av mynt eller sedler på bordet etter at regningen er betalt og eventuelle vekslepenger mottatt. Alternativt kan en ofte betale drikkepenger med betalings- eller kredittkort, da angis summen i et særskilt felt på kvitteringen.

I Danmark har drikkepenger siden 2. oktober 1969 vært en integrert del av regningen på hoteller, restauranter, barer, kafeer, drosjer og så videre. Det forhindrer ikke gjester å gi ytterlige penger. Der er ikke noe lovgrunnlag omkring betaling av drikkepenger. Det nærmeste en kan komme er markedsføringsloven, som påbyr næringsdrivende å skilte med deres priser inklusive moms og avgifter, eksempelvis service. Drikkepenger anføres således som «service» og er innregnet med 15 prosent av prisen. Internt i firmaet må man så ha avtaler om fordelingen av pengene. Mottakeren av drikkepenger (utover de 15 prosent service) skal i Danmark selv oppgi inntekten til skattemyndighetene som ekstrainntjening.

Også i Norge må arbeidsgiveren eller den ansatte selv oppgi drikkepenger til skattemyndighetene.

I mange land utgjør drikkepenger hovedparten av det de ansatte i turistindustrien skal leve av. Det inkluderer USA og Canada. Der forventes man gi drikkepenger, ellers har man ikke betalt riktig.

## Se også
* Provisjon

## Fotnoter

## Referanser


## Eksterne lenker
* Skat.dk  – Den juridiske vejledning 2013-2. C.A.3.3.2 Drikkepenge
* DRC – Danmarks Restauranter og Cafeer – Om drikkepenge
* Ordbog over det danske sprog – Opslaget *Drikkepenge*
2. divisjon bandy for menn 2011/12

**[[2. divisjon bandy for herrer]] 2011/12** var det tredje nivået i norsk bandy sesongen 2011/12. Serien startet 8. november 2011 og varte til 21. februar 2012. Deretter var det kvalifiseringsspill for opprykk og nedrykk. De to beste lagene i 2. divisjon spilte enkel serie med de to dårligste plasserte lagene i 1. divisjon. De to beste lagene i denne kvalifiseringen fikk spille i 1. divisjon i 2012/13. På tilsvarende måte måtte de to dårligste lagene i 2. divisjon spille om retten til fornyet tilværelse i divisjonen mot de to beste lagene i 3. divisjon.

## Tabell

## Kvalifisering om opprykk til 1. divisjon 2012/13
**Runde 1**
*26. februar 2012: Solberg 2 – Drammen Bandy 2 **4-2** 
*26. februar 2012: Ullern – Hauger ** 7-3** 

**Runde 2**
*28. februar 2012: Hauger – Solberg 2 **2-4**
*28. februar 2012: Drammen Bandy 2 – Ullern **3-4**

**Runde 3**
*3. mars 2012: Hauger – Drammen Bandy 2 **1-0**
Kampen mellom Solberg 2 og Ullern hadde ikke noe å si for utfallet og ble derfor sløyfet.

## Kvalifisering om nedrykk til 3. divisjon 2012/13
**Runde 1**
*26. februar 2012: Haslum – Høvik 2 **14-4** 
*26. februar 2012: Konnerud IL – Ready 2  **3-4** 

**Runde 2**
*28. februar 2012: Ready 2 – Høvik 2 **9-2**
*1. mars 2012: Høvik 2 – Konnerud **0-3**

**Runde 3**
*3. mars 2012: Ready 2 – Høvik 2 **9-2**
*3. mars 2012: Haslum – Konnerud **7-6**

## Eksterne lenker
* Kampoppsett og tabell
Conrad Langaard (tennisspiller)

**Conrad Langaard** (født 6. august 1890, død 24. desember 1950) var en norsk tobakksfabrikant og tennisutøver som representerte Oslo Tennisklub og var med i tre olympiske leker. En dyktig pistolskytter var han også.

## Liv og virke
Han var sønn av fabrikkeier og generalkonsul Rasmus Agerup Langaard (1860–1908) og Laura Nannestad Holmboe (født 1869). Faren drev tobakksfabrikken som farfaren Conrad Langaard (1823–1897) hadde fått i gang. Da faren døde i 1908 var arvingen Conrad Langaard bare 18 år, så hans formelle overtagelse av tobakksbedriften måtte vente til han blev myndig i 1911.

Etter norske fohold var fabrikken han overtok en stor bedrift. I 1913 arbeidet 630 funksjonærer og arbeidere i firmaet. 
Han drev virksomheten i 42 år til sin død i 1950, da hans sønn, Rasmus Langaard (født 1925), overtok.

Conrad Langaard giftet seg i 1924 med Andrea Margrethe Langaard. Hun var Vidkun Quislings kusine, og hadde et tett forhold til NS-lederen, både familiært og politisk.  «Konken» - som hun ble kalt - var relativt ivrig NS, og Cappelen var blant de kapitalsterke som anonymt bidro til Quislings politiske framstøt i 1930-årene. To av ekteparets sønner ble frontkjempere, én falt.    

### Norgesmesterskapet
* (han hadde flere)

### OL-deltakelser
* Norge under Sommer-OL 1912 i Stockholm: Nr. 31 i herresingle, nr. 5 i mixed double med Molla Bjurstedt Mallory (1884–1959) og nr. 9 i herredouble
* Norge under Sommer-OL 1920 i Antwerpen:  Nr. 32 i herresingle og nr. 5 i herredouble med Richard Peterson (1884–1967)
* Norge under Sommer-OL 1924 i Paris: Nr. 61 i herresingle,  nr. 9 i mixed double med Caro Dahl og nr. 16 i herredouble med Jack Nielsen (1896–1981)

## Referanser


## Eksterne lenker
*
Golinca

* Se systematisk inndeling

***Golinca*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Nokså store (opptil 40 millimeter), langbeinte, svarte gullbasser, ofte med lyse tegninger. Pronotum er svart, tett punktert, med en rund grop på hver side i den bakre delen, dekkvingene er svarte med små, gulaktige flekker. Hannen har hodet trukket ut til to fremoverrettede horn som er tverre i spissen.

## Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

## Utbredelse
Slekten er utbredt i Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Incaini Burmeister, 1842
******* Slekten *Golinca* Thomson, 1878 
******** *[[Golinca bifrons]]* (Olivier, 1789)
******** *[[Golinca davisi]]* (Waterhouse, 1877)
******** *[[Golinca ishiharai]]* Nagai, 1994
******** *[[Golinca trevisani]]* Valois & Silva, 2015

## Eksterne lenker
* Bilde av ''Golinca bifrons'', hann
* Bilde av ''Golinca bifrons'', hunn
* Bilde av ''Golinca davisi'', hann
*
Polyplastus

* Se systematisk inndeling

***Polyplastus*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Middelsstore, avlange, halvblanke, svarte eller svarte og røde gullbasser. Oversiden er uten tydelige hår, beina ikke spesielt lange. "Snuten" (clypeus) er firkantet. Pronotum har rundede sider og er grovt og spredt punktert. Dekkvingene har dype lengdefurer (punktrader), der er avrundet bakerst og dekker ikke det bakerste ryggleddet (pygidium).

## Levevis
Disse artene er livlige biller som flyr i solskinn. De besøker blomster for å ete pollen.

## Utbredelse
Slekten er utbredt i sentrale deler av Afrika (Kongo, Tanzania).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *Polyplastus* Janson, 1880
******** *[[Polyplastus assarius]]* Janson, 1888
******** *[[Polyplastus bicolor]]* Kolbe, 1895
******** *[[Polyplastus ovatus]]* Waterhouse, 1898

## Kilder
* Oversikt over artene

## Eksterne lenker
* Bilde av ''Polyplastus'' sp.
* Bilde av ''Polyplastus'' sp.
*
Uffe Thrugotsen

**Uffe Thrugotsen** (død 15. eller 16. desember 1252) var erkebiskop i Lund erkebispedømme i perioden 1228–1252.

Da han i 1228 ble valgt til erkebiskop, var han trolig kannik i Lund. Han var mere nidkjær i sine kirkelige krav enn forgjengerne Peder Saxesen og Anders Sunesen, og han forsøkte – støttet av en pavelig legat – å gjennomtvinge kravet om sølibat for prester. De skånske prestene gjorde motstand, men måtte omsider innordne seg etter reglene.   

## Konflikt mellom konge og kirke
Valdemar Seier lot Thrugotsen krone den valgte etterfølger Erik Plogpenning. Det lyktes erkebiskopen å få levert tilbake den største del av Bornholm og annet gods, som tidligere var blitt tatt fra Lund erkebispedømme. Da kong Valdemar gjenerobret Estland, måtte Thrugotsen dog finne seg i, at kongen utnevnte en egen biskop i Tallinn. Det var ellers konstant strid mellom kongen og erkebiskopen omkring de kirkelige embeter. Stridighetene fortsatte under kong Erik, og han medvirket sogar i skåningenes opprør over den i 1249 innførte plogskatten. I 1250 kronet han kong Abel, men konflikten mellom konge og kirke fortsatte også her.     

Thrugotsen styrket Lund domkirke ved hjelp av store donasjoner. Han medvirket også til å grunnlegge fransiskanerklostre i Roskilde og Lund, samt til et sortebrødrekloster i Åhus. Han ble etterfulgt av Jakob Erlandsen.

## Referanser
Ådne Kverneland

**Ådne Kverneland** (født 27. september 1949 i Stavanger) er en norsk siviløkonom, forretningsmann og kunstsamler som siden 1987 er administrerende direktør i Brødrene Kverneland AS.

## Utdannelse og karriere i næringslivet
Ådne Kverneland er utdannet siviløkonom fra Handelshøyskolen BI i 1975.  Fra 1979 til 1981 var han studiesjef og assisterende rektor (direktør ifølge Dagens Næringsliv) ved Handelshøyskolen BI. Fra 1981 til 1987  arbeidet han som forsker (påbegynt doktorgrad) og foreleser ved Handelshøyskolen i Stockholm (Institutet for Internasjonelt Foretagende, IIB).
Kverneland har siden 1987 vært administrerende direktør i Brødrene Kverneland AS, som inkluderer Kverneland Bil AS, Brødrene Kverneland Eiendom AS og Kverneland Investering AS. Han eier selskapene sammen med sin sønn Gard Ådne Aure Kverneland.

Kverneland var styremedlem i Media Norge, senere Schibsted Norge AS, fra 2009 til 2017. Han har hatt flere styreverv innen media. Fra 2002 til 2009 var han styreleder i Stavanger Aftenblad. Han har også vært styremedlem i Rogaland Kunstmuseum. Han var styreleder i Stavanger Kunstforening 1998-1999. Han er utnevnt til Årets Bilforhandler av Motorbransjen, mottok i 2009  og ble høsten 2016 kåret til regionvinner i  EYs «Entrepreneur of the Year». Etter flere år som styremedlem ble han april 2017 valgt til styreleder i Næringsforeningen i Stavangerregionen.

## Publikasjoner
* *Informasjonssystemet og økonomisk styring*, working paper, BI, 1977.
* Hedlund, G., & Kverneland, Å. (1983): «Are establishments and growth strategies for foreign markets changing?: The case of Swedish investment in Japan.» Stockholm School of Economics.
* «Japan's Industry Structure - Barriers to Global Competition», i *Strategies in Global Competition*, redigert av Neil Hood og Jan-Erik Vahlne. Routledge, 1988.

## Referanser


## Eksterne lenker
* Proff.no: Kvernelands roller i næringslivet
Pan (tidsskrift)

***Pan*** var et norsk erotisk tidsskrift som ble utgitt av Magasinet for Alle i til sammen tolv nummer i årene 1965 og 1966. Bladet hadde brett-ut-piker på midtsiden, sex-stoff, vitser og relativt seriøse artikler. Forfatterne Odd Eidem, André Bjerke og Merete Lie Hoel var blant skribentene til *Pan*.

## Redaktør
*Olav Ottersen

## Referanser
Päivi Salo

**Päivi Salo** (født 31. januar 1974 i Orimattila), finsk kvinnelig ishockeyspiller som deltok i de olympiske vinterleker 1998 i Nagano.

Salo vant en olympisk bronsemedalje i ishockey under vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for damer bak USA og Canada. Det var første gangen ishockey for damer var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1. 
 
## OL-medaljer
* 1998  Nagano -  Bronse i ishockey, damer  Finland

## Referanser


## Eksterne lenker
*
«Smetlivyj»

**«Smetlivyj»** er en missiljager og vaktskip av Kasjin-klassen som tidligere tjenestegjorde for den sovjetiske marinen og nå er i aktiv tjeneste med Russlands svartehavsflåte.

## Historie
«Smetlivyj» ble bestilt av Sovjetunionen tidlig på 1960-tallet. Kjølen ble lagt i juli 1966 og jageren gikk inn i den sovjetiske Svartehavsflåten i 1969. I 1990 ble skipet tatt ut av tjeneste for å gjennomgå nødvendige reparasjoner og utbedringer. Etter kollapsen til Sovjetunionen i 1991 ble «Smetlivyj» en del av den nyetablerte russiske marinen. Skipet ble satt inn i tjeneste igjen i 1995 og var nå utrustet med det mer moderne SS-N-25-missilsystemet. I august 2008 var «Smetlivyj» involvert i den russisk-georgiske krigen. Skipet var en del av en russisk innsatsstyrke fra Svartehavsflåten som innførte en *de facto* sjøblokade av republikken Georgia. I 2009 ble skipet igjen nødt til å ligge i havnen for reparasjoner og vedlikehold, og det var først i midten av 2011 at det kom tilbake i tjeneste og tok del i en rekke øvelser med enheter fra den italienske marinen i Middelhavet. Per dags dato (mars 2014) er «Smetlivyj» den eneste jageren av den aldrende Kasjin-klassen som fortsatt er i aktiv tjeneste.

På bakgrunn av uroen og den økte spenningen i Syria i august 2013, samt nærværet av mange vestlige krigsskip i området, valgte Russland å sende «Smetlivyj» og en rekke andre krigsskip til Syrias kyst for å patruljere og styrke sitt nærvær i området. Russiske krigsskip ble også sendt i tilfelle det ble nødvendig å evakuere russiske statsborgere fra Syria. 

## Fotnoter


## Referanser
Lek (tidsskrift)

***Lek*** er et mykpornografisk tidsskrift som blir gitt ut kvartalsvis av MP House. Bladet hadde sin første utgivelse i 1971 og inneholdt erotiske bilder og noveller. Bladet har etterhvert fått et mer pornografisk innhold med bilder av amatører og profesjonelle modeller. *Lek* fikk en økende popularitet da Linda Johansen ble redaktør for bladet i 1993.

## Andre utgivelser
* *Lek Fetish* med fetish-porno.
* *Lek special* - hvert nummer med nytt tema.
* Kontaktbladet *Kontakt-forum*, senere *Lek-forum* ble utgitt fra 1993.

## Referanser


## Eksterne lenker
*